OzLabs/hebrew-wiki-articles huggingface dataset:
מארק ויסי

מארק אליסון ויסי (באנגלית: Marc Allison Veasey; נולד ב-3 בינואר 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-33 של מדינת טקסס. טרם היבחרו לקונגרס ב-2012 היה ויסי, חבר המפלגה הדמוקרטית, חבר בית הנבחרים המדינתי של טקסס שם היה יושב הראש הזמני של הסיעה הדמוקרטית.

== ביוגרפיה ==
ויסי נולד בראשית ינואר 1971, בנם של קוני וג'וזף ויסי. עם הוריו ואָחיו ראיין, ויסי ומשפחתו התגוררו במספר רב של בתי מגורים מושכרים בשכונת סטופ סיקס בפורט וורת'. כשהיה בן עשר התגרשו הוריו, ומארק ואחיו עברו להתגורר ביחד עם אמם אצל הסבתא שלהם. ויסי למד בבית הספר התיכון ארלינגטון הייטס השוכן בעיר הולדתו. כמו כן, הוא השלים לימודי תואר ראשון במדעים ובתקשורת המונים מאוניברסיטת ולסליאן טקסס (Texas Wesleyan University). טרם כניסתו לחיים הפוליטיים עבד ויסי כמורה מחליף וככתב לענייני ספורט, ואף כתב תסריטים עבור משרד פרסום.

קיץ אחד התנדב עבור מרטין פרוסט, חבר בית הנבחרים של ארצות הברית מהמחוז ה-24 של טקסס. כעבור זמן מה התקבל לעבודה כנציג שטח, ועבד עבורו במשך חמש שנים. כתוצאה מחלוקה מחדש של מחוזות הבחירה בטקסס ב-2003, הפסיד פרוסט בבחירות לכהונה שנייה והובס בידי פיט סשנס. במקביל, ויסי התמודד אל בית הנבחרים המדינתי של טקסס במחוז הבחירה ה-95. בבחירות המקדימות שהתקיימו במפלגה הדמוקרטית גבר על נציגת המחוז המכהנת גלן לואיס עם 54% מקולות הבוחרים, ובבחירות הכלליות נבחר ללא התנגדות. הוא נבחר מחדש ב-2006, ב-2008 ובבחירות 2010.

ויסי ייצג את המחוז ה-95 בבית הנבחרים המדינתי של טקסס בין השנים 2005–2013. בחלק משנים אלה אף שירת כיושב הראש הזמני של הסיעה הדמוקרטית. הוא נתן את חסותו לחקיקות שקראו ליצירת הכשרות מקצועיות בעולם הטכנולוגיה בבתי ספר תיכוניים. הוא חיבר גם הצעת חוק לכבודו של טים קול, סטודנט באוניברסיטת טקסס טק שבשוגג הורשע באונס סטודנט אחר בשנת 1985.

לאחר שלטקסס הוספו מחוזות קונגרס בעקבות תוצאות מפקד האוכלוסין של ארצות הברית ב-2010, קם מחוז הקונגרס ה-33. לקראת בחירות 2012, הכריז ויסי על התמודדותו אל בית הנבחרים של ארצות הברית במחוז קונגרס חדש זה. ההרכב הדמוגרפי של המחוז עשה אותו למעוז דמוקרטי מובהק, בו 66% מתושביו הם היספנים ו-17% אפרו-אמריקאים. 11 מועמדים התמודדותו בבחירות המקדימות: ויסי סיים ראשון, אך לא גרף לפחות חמישים אחוז מהקולות אלא 37%. הוא העפיל לסיבוב מכריע מול עמיתו לבית הנבחרים המדינתי דומינגו גרסיה, עליו גבר לבסוף עם 53% מקולות הבוחרים. בבחירות הכלליות נבחר לנציג הראשון אי-פעם של מחוז הקונגרס ה-33.

עם התכנסות הקונגרס ה-113 של ארצות הברית, ויסי הושבע לתפקידו. מאז הוסיף להיבחר אחת לשנתיים, ובהווה הוא חבר בוועדת המדע, הטכנולוגיה והחלל ובוועדת הכוחות המזוינים של בית הנבחרים.

== קישורים חיצוניים ==

* 

* 

==הערות שוליים==

קטגוריה:חברי בית המחוקקים של טקסס
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מטקסס
קטגוריה:אפרו-אמריקאים חברי בית הנבחרים של ארצות הברית
קטגוריה:בוגרי אוניברסיטת וסליאן
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1971
רנדי ובר

רנדול קית' ובר (באנגלית: Randall Keith Weber; נולד ב-2 ביולי 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-14 של מדינת טקסס, מאז 2013. טרם היבחרו לקונגרס היה חבר בית הנבחרים המדינתי של טקסס.

== ביוגרפיה ==
ובר נולד בעיר פיירלנד (Pearland) השוכנת במחוז ברזוריה שבטקסס. הוא סיים את תחילת לימודיו הגבוהים במכללת הקהילתית אלווין ובשנת 1977 השלים תואר ראשון במדיניות ציבורית מאוניברסיטת יוסטון-קליר לייק. ב-1981 הקים ובר את "חברת מיזוג האוויר והחום של ובר". הוא היה חבר מועצת העירייה בפיירלנד במשך שש שנים. בנוסף שימש כנציב חבר המושבעים הגדול של מחוז ברזוריה, חבר בוועדה איחוד מחוזות הבחירה של מחוז ברזוריה, ציר בכינוס הוועדה המדינתית בטקסס של המפלגה הרפובליקנית, נשיא איגוד הערים של מחוז ברזוריה, חבר במפלגה הרפובליקנית המחוזית ויושב ראש מטה המפלגה הרפובליקנית בפיירלנד רבתי.

לאחר שגלנדה דוסון, חברת בית הנבחרים המדינתי של טקסס, נפטרה ב-12 בספטמבר 2006, נערכו בחירות מיוחדות ב-19 בדצמבר. איש העסקים מייק פ. אודיי גרף 48% מהקולות ובכך נכפה עליו סיבוב מכריע משלא קיבל לפחות חמישים אחוז מקולות הבוחרים. ובר לעומת זאת גרף 28% מהקולות, והעפיל גם הוא לסיבוב זה. בינואר גבר ובר על אודיי עם 57% מקולות הבוחרים. בבחירות 2008 נבחר ובר לתקופת כהונה מלאה בבית הנבחרים המדינתי, ובשנת 2010 נבחר מחדש. לאחר שחבר הקונגרס הרפובליקני רון פול פרש מבית הנבחרים, תשעה רפובליקנים החליטו להתמודד במחוז הקונגרס ה-14 המחודש של טקסס. ובר זכה לתמיכתם של מושל טקסס ריק פרי ושל פול עצמו. הוא סיים ראשון עם 28% מהקולות, אך שוב לא הצליח להגיע לרף חמישים האחוזים, אך נבחר בסיבוב השני. הוא ניצב בבחירות הכלליות מול חבר הקונגרס לשעבר ניק למפסון, אך ובר גבר עליו עם כ-53% מהקולות.

בינואר 2014, במהלך נאום מצב האומה של הנשיא ברק אובמה, כינה ובר בציוץ בטוויטר כ"דיקטטור סוציאליסטי". לאחר שהבית הלבן התנצל על כך שלא שלח מנהיג בכיר להפגנה שהתקיימה בפריז לאחר הפיגוע במשרדי "שרלי הבדו", צייץ וובר, "אפילו אדולף היטלר, יותר מאובמה, האמין כי חשוב להגיע לפריז". בהמשך ובר התנצל על הציוץ. באפריל 2015 נועד ובר עם סגן נגיד הבנק המרכזי של הפדרציה הרוסית, אלכסנדר טורשין, לכאורה המפעיל של המרגלת הרוסיה מריה בוטינה, על פי מסמכים פנימיים של קבוצת החשיבה "המרכז לאינטרס לאומי".

"האיחוד השמרני האמריקאי" העניק לוובר דירוג בן 92 אחוזים, כביטוי לאידאולוגיה השמרנית בה דוגל ובר כחבר בית הנבחרים. בדצמבר 2020 נמנה ובר בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

== קישורים חיצוניים ==

* 

* 

==הערות שוליים==

קטגוריה:חברי בית המחוקקים של טקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטקסס
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:בוגרי אוניברסיטת יוסטון בקלייר לייק
קטגוריה:אמריקאים שנולדו ב-1953
שרון גניש

שרון גניש (נולדה ב-21 במאי 1983) היא דוגמנית ישראלית.

==ביוגרפיה==
גניש נולדה בלוס אנג'לס להורים ישראלים, בגיל שלוש לאחר שהוריה התגרשו היא עברה לישראל עם אמה וגדלה בראשון לציון, בגיל שש עשרה הכירה את הסוכן רוברטו בן שושן והייתה לאחת הדוגמניות המובילות בסוכנות שלו, לאחר מכן עברה להיות מיוצגת בסוכנות "יולי".

היא הייתה הדוגמנית של חברת האיפור "איל מיקיאג'", הופיעה בפרסום למותג "ורסצ'ה" וצעדה בתצוגת אופנה שלו, היא גם הופיעה במספר תצוגות נוספות ודגמנה למספר מותגים בינלאומיים כגון גוצ'י.

ב-2001 הייתה מועמדת לפרס דוגמנית השנה בטקס פרסי האופנה הישראלי, ב-2003 נבחרה על ידי המגזין האיטלקי "Photo Italy" כדוגמנית הטובה ביותר של השנה.

ב-2007 הופיעה בקמפיין של חברת בגדי הים "בוניטה", אחרי כן דגמנה לגוטקס, ב-2015 נבחרה להוביל את הקמפיין של המעצב רונן חן.

ב-2010 נישאה גניש לאיש עסקים יהודי-צרפתי והם מגדלים בישראל את ששת ילדיהם.
==קישורים חיצוניים==
* אילנה שטוטלנד, "[https://www.makorrishon.co.il/nrg/online/55/ART2/239/871.html זכות השיבה: ראיון עם שרון גניש]", מעריב nrg, 15 במאי 2022
* 

קטגוריה:דוגמניות ישראליות
קטגוריה:דוגמנים ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:ישראליות שנולדו ב-1983
קטגוריה:ישראלים שנולדו ב-1983
Changes (אלבום של פנדורה)

Changes (בעברית: שינויים) הוא האלבום השלישי של הזמרת השוודית פנדורה. האלבום יצא לאור ב-16 בדצמבר 1996 על ידי חברות התקליטים "MCA Records" ויוניברסל מיוזיק גרופ. האלבום הגיע למקום הרביעי במצעד האלבומים הפיני ולמקום ה-29 במצעד האלבומים השוודי.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! יפן (RIAJ)
| פלטינה
| 200,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!יפן
|16 בדצמבר 1996
| rowspan="3" | תקליטור, קלטת שמע
| rowspan="2" | MCA Records
|
|-
!פינלנד ושוודיה
|דצמבר 1996
|
|-
!אוסטרליה
|1998
|יוניברסל מיוזיק גרופ
|
|}

== הערות שוליים ==

קטגוריה:אלבומי פנדורה
קטגוריה:אלבומים באנגלית
קטגוריה:אלבומי חברת MCA רקורדס
מגילת פירנצה

מגילת פירנצה היא מגילה מצוירת, המתוארכת לעשור השני של המאה ה-14 ומתארת את מסעו של עולה רגל יהודי, החוצה ממצרים לארץ ישראל, שתיהן במרחב הגיאו-תרבותי הממלוכי, ומתעד את דיוקנם המצויר של מקומות קדושים ליהודים בארץ ישראל אותם פקד.

המגילה שבה וזוהתה בספרייה הלאומית המרכזית פירנצה בשנת 2011 ונחקרה על ידי האוצרת, וחוקרת האמנות היהודית במוזיאון ישראל, רחל צרפתי. ככל הנראה צוירה במצרים או בארץ ישראל מקום מושבו החדש של המאייר אם עלה.

המגילה נעדרת קולופון כך שהמחבר נותר חסר שם.

שייכת לסוגת מגילות מאוירות של מקומות קדושים - 130 בקירוב, ממצא חריג ומבשר, שמקורה במזרח, במצרים ובארץ. יחודה האומנותי בהיותה מערכת שלמה של איורים עצמאיים - שפה צורנית המחליפה טקסט, תחת איורים שהם אילוסטרציה לכיתוב המאפיינים כתבי יד עבריים מאוירים מימי הביניים.

המגילה מאששת מסורות לוטות בערפל. לדוגמה, "בתקופה הממלוכית ידוע כי ליהודים הייתה חזקה" בקבר הנביא שמואל. הציור המפורט והריאלי במגילה של ההיכל עם ספר תורה והמחיצה לעזרת נשים באתר הקבר, מראה חזקה יהודית במקום קודם למאה ה-15. דוגמה נוספת המשתקפת במערך המגילה ואיוריה נוגעת למיתוס גלילי קדום, שרווח משלהי העת העתיקה ועד ראשית ימי הביניים; זיהוי אתרי הכניסה לארץ ישראל, של שבטי ישראל - ירדן נגד יריחו ושל יעקב אבינו עם נשותיו - מעבר יבוק, דרכו שב לארץ, כמתואר במקרא, עם מיקום המנכיח את ההוויה המקראית בסביבה הגלילית - ים טבריה.

==קישורים חיצוניים==
* [https://www.ybz.org.il/?CategoryID=493&ArticleID=8049 מגילת פירנצה : מסע מצויר של עולה רגל יהודי מימי הביניים] באתר יד בן צבי
* [https://www.ybz.org.il/?CategoryID=1619&ArticleID=8092#.YDYym-hvYdU חידת מגילת פירנצה] באתר יד בן צבי

==ביאורים==

==הערות שוליים==

קטגוריה:אמנות יהודית
קטגוריה:יהודים ויהדות בימי הביניים
קטגוריה:ארץ ישראל: נוסעים יהודים
קטגוריה:יהודים ספרדים
קטגוריה:עולים לרגל לירושלים
קטגוריה:כותבי ספרי מסע בארץ ישראל
קטגוריה:מגילות
קטגוריה:כתבי יד עבריים מאוירים
קטגוריה:יהודים בארץ ישראל במאה ה-14
אדולף מנז'ו

אדולף מנז'ו (באנגלית: Adolphe Menjou; 18 בפברואר 1890 – 29 באוקטובר 1963) היה שחקן קולנוע וטלוויזיה אמריקאי, שהקריירה שלו התחילה בתקופת הסרט האילם.

==ביוגרפיה==
הוא נולד ב-18 בפברואר 1890 בעיר פיטסבורג בפנסילבניה לאב צרפתי, אלברט מנז'ו ולאם אירית, נורה ג'ויס.

הוא קיבל תואר בהנדסה מאוניברסיטת קורנל אך נמשך למשחק, עבר לניו יורק והחל להופיע במופעי וודביל ובסרטים אילמים. במלחמת העולם הראשונה שימש כנהג אמבולנס בחיל המשלוח האמריקאי באירופה.

לאחר המלחמה עבר לקליפורניה החל להופיע בסרטים אילמים רבים ביניהם "השייח" עם רודולף ולנטינו ו"האישה מפריז" בבימויו של צ'רלי צ'פלין.

הוא הסתגל במהירות לתקופת הסרטים המדברים והשתתף בסרטים רבים לרוב בתפקידי משנה של אדם לבוש בקפידה, אדיב ומנומס ובעל שפם מטופח.

ב-1931 השתתף בתפקיד ראשי בעיבוד הקולנועי הראשון למחזה "כותרת ראשית" והיה מועמד על כך לפרס אוסקר לשחקן הטוב ביותר אך הפסיד לליונל ברימור ("נפש חפשייה").

ב-1937 שיחק בגרסה הראשונה של "כוכב נולד" לצידם של ג'נט גיינור ופרדריק מארץ'.

מנז'ו היה תומך נלהב של המפלגה הרפובליקנית וב-1947 העיד בפני ועדת בית הנבחרים לפעילות אנטי-אמריקנית על כך ש"הוליווד הוא אחד ממרכזי הפעילות הקומוניסטית באמריקה והשלטון במוסקבה משתמש בזה כדי להפיל את המשטר בה". הוא היה חבר ב"ברית של תעשיית הקולנוע לשימור האידיאלים האמריקאים" בה היו חברים גם ג'ון ויין, וולט דיסני, רוברט טיילור, ברברה סטנוויק, גרי קופר ועוד.

ב-1948 שיחק לצידה של קתרין הפבורן בסרט "מצב האומה". הם היו בעלי דעות פוליטיות מנוגדות ושוחחו ביניהם רק לצורך הצילומים.

ב-1959 שיחק בסרטו של סטנלי קובריק "שבילי התהילה" בתור הגנרל הצרפתי בולרד חסר המצפון שלא מהסס לשלוח חיילים למשימת התאבדות ומאשר הוצאות להורג לאלה שלפי דעתו כשלו בקרב.

סרטו האחרון היה "פוליאנה" (1960) לצידה של היילי מילס.

מנז'ו הופיע גם במספר תוכניות טלוויזיה. ב-1961 הופיע בתוכנית "חייו הסודיים של ג'יימס ת'רבר".

מנז'ו היה נשוי שלוש פעמים. אשתו השלישית הייתה השחקנית וורה טיסדייל איתה הופיע בסרט "שביל החלב" (1936). הם נישאו ב-1933 ונשארו נשואים 30 שנים עד מותו ב-1963 מדלקת הכבד ואמצו בן אחד.

==פילמוגרפיה חלקית==
* שלושת המוסקטרים (1921)
* השייח (1921), עם רודולף ולנטינו
* אישה מפריז (1923) בבימויו של צ'רלי צ'פלין
* מרוקו (סרט) (1930), עם גרי קופר ומרלן דיטריך
* כותרת ראשית (1931)
* הקץ לנשק (1932)
* תהילת הבוקר (1933), עם קתרין הפבורן
* גב' מרקר הקטנה (1934), עם שירלי טמפל
* כוכב נולד (1937), עם ג'נט גיינור ופרדריק מארץ'
* דלת הבמה (1937), עם קתרין הפבורן
* ילד הזהב (1939) עם ויליאם הולדן
* מצב האומה (1948), עם ספנסר טרייסי וקתרין הפבורן
* בת השגריר (1956), עם מירנה לוי
* צרור של אושר (1956), עם דבי ריינולדס ואדי פישר
* שבילי התהילה (1959), בבימויו של סטנלי קובריק
* פוליאנה (1960), עם היילי מילס

==קישורים חיצוניים==

* [https://www.tcm.com/tcmdb/person/129882%7C7620/Adolphe-Menjou/#overview אדולף מנז'ו], באתר TCM
* [https://www.youtube.com/watch?v=ncUV1OPGwJI פרטים על אדולף מנז'ו], באתר יוטיוב
* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:חוגרים אמריקאים במלחמת העולם הראשונה
קטגוריה:אמריקאים ממוצא צרפתי
קטגוריה:אמריקאים ממוצא אירי
קטגוריה:נוצרים רומים-קתולים אמריקאים
קטגוריה:בוגרי אוניברסיטת קורנל
קטגוריה:אמריקאים שנולדו ב-1890
קטגוריה:אמריקאים שנפטרו ב-1963
גריוטגיה

מערת גריוטגיה בקיץ 2009
נוף מעל מערת גריוטגיה
גריוטגיה (באיסלנדית: Grjótagjá) היא מערת לבה קטנה ליד אגם מיוואטן באיסלנד. יש בה מעיין חם.

בתחילת המאה ה-18 התגורר שם העבריין ג'ון מרקוסון והשתמש במערה לרחצה.<ref name="Paijkull"></ref>

עד שנות השבעים, גריוטגיה היה אתר רחצה פופולרי. אבל במהלך ההתפרצויות בין השנים 1975 ל-1984 טמפרטורת המים עלתה ליותר מ־50 מעלות צלזיוס, אם כי מאז הטמפרטורה יורדת אט אט, והגיעה שוב אל מתחת ל-50 מעלות צלזיוס.

מערת הלבה הסמוכה, Stóragjá, משמשת כאתר רחצה חלופי.

גריוטגיה שימשה כמיקום לצילומי הפרק החמישי בעונה השלישית של "משחקי הכס", שנקרא "האש נשקה לו".

==קישורים חיצוניים==

== הערות שוליים ==

קטגוריה:איסלנד: גאוגרפיה
קטגוריה:מקומות מרפא
קטגוריה:איסלנד: גאולוגיה
קטגוריה:אירופה: מערות
קטגוריה:מעיינות חמים
2020 בנמיביה

אירועים בשנת 2020 בנמיביה.

== בעלי תפקידים ==
* נשיא: האגה גיינגוב
* סגן נשיא: ננגולו מבומבה
* ראש הממשלה: סאארה קוגונגלווה

== אירועים ==
מתמשך – מגפת הקורונה בנמיביה
* 14 במרץ – דיווח על מקרים ראשונים של קורונה בנמיביה.
* 17 במרץ – הנשיא האגה גיינגוב הכריז על מצב חרום.
* 28 במרץ – תחילת סגר כללי
* 6 באוקטובר – תחילת מהומות והפגנות על רקע אונס נשים מתמשך והעדר פעילות משטרה נמרצת.
* 31 בדצמבר – מספר מאומתים הגיע ל-23,941 מהם 205 נפטרו.

==קישורים חיצוניים==

== הערות שוליים ==

נמיביה
קטגוריה:נמיביה: היסטוריה
2020
טימאר (כפר)

טימאר (בהונגרית: Timár) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בטימאר מספר התושבים נמצא בירידה. כך, בשנת 1990 היה מספר התושבים 1,470 ובשנת 2020 רק 1,242 תושבים.

הכפר ככל הנראה נהרס בזמן הפלישה המונגולית לאירופה ויושב לאחר מכן על ידי בעלי קרקעות, ובשנת 1800 נשרף כולו ושוב נבנה מחדש.

בכפר קיימת כנסייה יוונית-קתולית שנבנתה בשנת 1795.

==יהודי טימאר==
בטימאר חיו יהודים בתקופות זמן שונות ובמקום קיים בית קברות יהודי. יהודים רבים מטימאר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|22
|
|-
|1880
|31
|1,000
|-
|1910
|22
|
|-
|1920
|19
|
|-
|1930
|16
|
|-
|1941
|5
|2,006
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
גן האו האו

גן האו האו (באנגלית: Doggy Day School) היא סדרת טלוויזיה מנופשת ברזיליאת-קנדית לילדים, שנוצרה על ידי קתי מוס.

הסדרה שודרה לראשונה בערוץ ניקלודיאון החל מ-12 באוקטובר 2009 עד 17 באפריל 2011. בישראל החלה הסדרה להיות משודרת בדיבוב לעברית בערוץ הופ! ב-9 באוקטובר 2011. הסדרה היא בת 2 עונות ו-52 פרקים באורך 11 דקות.

== עלילה ==
הסדרה עוקבת אחר חמישה כלבים: לוקאס, לילי, קודה, סוקי ופדרו, העוברים בכל פרק חוויות שונות ומשעשעות.

== דמויות ==
* לוקאס (Lucas) - כלב דלמטי. הוא נרגש וסקרן בקלות, אפילו גם במצבים קשים ביותר.
* לילי (Lili) - כלבת פודל מקסימה ועדינה. לפעמים היא מתחלפת, והיא אוהבת לרכל. היא גם מלאה ברעיונות מהנים.
* קודה (Koda) - האסקי סיבירי, אשר אוהב לצאת להרפתקאות. יש לו דמיון גדול ורצון להפוך לגיבור-על.
* סוקי (Suki) - כלבת ניופאונדלנד. היא מאוד צייתנית ורגישה. היא תמיד מוכנה לעזור לגורים האחרים.
* פדרו (Pedro) - כלב ביגל. הוא הכלב האינטליגנטי של הקבוצה, והוא אוהב לאכול ביסקוויטים.
* רוזי (Rosie) - הגננת של גן הכלבים.

== מדבבים ==
במאי הדיבוב בעברית היה עפרון אטקין, ומפיקת הדיבוב הייתה יונית עוזרי מנחם.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|לוקאס
|rowspan=2 |סונג'ה בול
|שי אוטולנגי
|-
|סוקי
|נעה קשפיצקי
|-
|לילי
|אנג'לה גלופו
|נעמה אוזן
|-
|קודה
|rowspan=2 |מארק האוזר
|קובי ליקורמן
|-
|פדרו
|עפרון אטקין
|-
|רוזי
|קניהטיו הורן
|אלעד סמוכה
|-
| דמויות שונות
!
|אורנה כץ
|-
| קריין שם הפרק
!
|יואב יפת
|}

== סקירת הסדרה ==

== קישורים חיצוניים ==

* 

== הערות שוליים ==

קטגוריה:סדרות טלוויזיה קנדיות לילדים
קטגוריה:סדרות הרפתקאות קנדיות לילדים
קטגוריה:סדרות ערוץ הופ!
קטגוריה:ניקלודיאון: תוכניות וסדרות
נגן אולפן

המתופף [[סטיב גאד, נגן אולפן ידוע ובולט]]
נגן אולפן הוא מוזיקאי מקצועי, המנגן באולפני הקלטות או בהופעות חיות. נגני הקלטות אינם בדרך כלל חברים קבועים בהרכב או להקה מוזיקלית. עבודתם נעשית מאחורי הקלעים ולעיתים נדירות זוכים לתהילה, או הכרה ופרסום לעבודתם כסולנים או מובילי הרכב. עם זאת, נגני אולפנים טובים מוכרים היטב בתעשיית המוזיקה, וחלקם זכו להכרה ציבורית. כך למשל הרכבי הנגנים האמריקאים The Wrecking Crew ו-Muscle Shoals Rhythm Section.<ref name="allmusicbio"></ref> כך גם The Funk Brothers שעבדו בחברת התקליטים מוטאון רקורדס .

רוב נגני האולפנים מתמחים בנגינה על כלים נפוצים כגון גיטרה, פסנתר, בס או תופים. אחרים הם מומחים בנגינת כלי נשימה ממתכת, כלי נשיפה מעץ וכלי מיתר. רבים מנגני האולפנים הם רב-נגנים, מתמחים בנגינת מספר כלים מוזיקליים, דבר המאפשר להם לעבוד בנגינה במגוון רחב יותר של הקלטות אולפן ובסגנונות מוזיקליים שונים. כך לדוגמה, אין זה נדיר למצוא נגן אולפנים היודע לנגן בקונטרבס ובגיטרה בס, או בגיטרה אקוסטית ובמנדולינה, בפסנתר ובאקורדיון וכן בסקסופון ובכלי נשיפה אחרים מעץ.

השימוש בנגני אולפנים מתעורר כאשר יש צורך במיומנויות מוזיקליות לזמן קצר יחסית. בדרך כלל נגני אולפנים מועסקים על ידי אולפני הקלטות כדי לספק נגינת רקע למוזיקאים אחרים בעת הקלטות אולפן והופעות חיות ולהעשיר את הצליל המלווה אותם. נגני אולפנים עוסקים אף בהקלטת מוזיקה לפרסומות, קולנוע, טלוויזיה ורדיו וכן בתיאטרון. נגני אולפן הם מוזיקאים המזוהים בדרך כלל עם חברת תקליטים אחת, אולפן הקלטות או סוכן נגנים מסוים. <ref>McDonald, H. (2019). What is a session musician? The balance careers. https://www.thebalancecareers.com/what-is-a-session-musician-2460709</ref>

== הרכב אולפן ==
הרכב אולפן הוא הרכב מוזיקלי המועסק באולפן הקלטות לצורך ליווי אמני הקלטות שהם לקוחות האולפן.

=== הרכבים אמריקנים בולטים ===
* The Wrecking Crew (לוס אנג'לס, שנות ה-60 וה-70 של המאה ה-20)
: The Wrecking Crew היה אחד מהרכבי האולפנים הפוריים ביותר בשנות ה-60 וה-70 של המאה ה-20. קבוצת נגנים זו התגבשה כאשר החלה לעבוד בשנות ה-60 עבור המפיק המוזיקלי פיל ספקטור. הם ניגנו בהקלטות של סוני ושר, The Mamas & the Papas, פרנק סינטרה, ננסי סינטרה, הבירדס, בוב דילן, הביץ' בויז, המאנקיז ורבים אחרים.
* The Funk Brothers (דטרויט, שנות ה-60 וה-70 של המאה ה-20)
: הרכב נגני אולפן אשר ניגן ברבות מן ההקלטות של חברת התקליטים מוטאון החל מסוף שנות ה-50 ועד תחילת שנות ה-70. הם ניגנו בהקלטות להקת The Temptations (בין היתר בלהיטם My Girl), הסופרימס (בין היתר בלהיטן Baby Love), סטיבי וונדר, סמוקי רובינסון, מרווין גיי ורבים אחרים. ההרכב גם ניגן מעט בהקלטות שלא היו בחברת מוטאון, הבולטת שבהן הייתה בשיר Your Love Keeps Lifting Me Higher and Higher, אותו הקליט ג'קי וילסון.
* Muscle Shoals Rhythm Section (ממפיס, שנות ה-60)
: הרכב נגני אולפן שעבד בעיקר בעיר ממפיס טנסי והופיע ברבות מן ההקלטות שבוצעו באזור ממפיס בשנות ה-60. הם הועסקו על ידי מפיק התקליטים ריק הול באולפני FAME. הם הופיעו בהקלטות של אריתה פרנקלין, וילסון פיקט, פרסי סלדג', הרולינג סטונז, בוב דילן, פול סיימון ורבים אחרים.

==קישורים חיצוניים==

==הערות שוליים==

קטגוריה:מוזיקה פופולרית
קטגוריה:מקצועות מוזיקליים
עדה בת אילון

עדה היא בתו של אילון החתי, אשתו של עשו ואמו של אליפז.<ref></ref><ref name=":0">ראו אנציקלופדיה מקראית כרך ו</ref>

פירוש השם עדה הוא עדי, תכשיט.<ref name=":0" />

בתורה, כתוב לעשו 6 נשים עם שמות שונים. בתחילה נכתב: יהודית בת בארי החתי, בשמת בת אילן החתי, ומחלת בת ישמעאל<ref></ref> ולאחר מכן נכתב: עדה בת אילון החתי, אהליבמה בת ענה בת צבעון החוי, ובשמת בת ישמעאל.<ref></ref> ככל הנראה, מחלת בת ישמעאל ובשמת בת ישמעאל אלה אותן נשים, ובשמת בת אילון החתי ועדה בת אילון החתי הן גם אותן הנשים.<ref name=":1"></ref><ref></ref>

רש"י אומר שהשם בשמת ניתן לעדה משום "שהייתה מקטרת בְּשָׂמִים לעבודה זרה".<ref name=":1" /><ref>רש"י בראשית, לו, ב</ref>

== ראו גם ==
* אילון החתי

== הערות שוליים ==

קטגוריה:נשות עשו
אירוקאר (1905)

לוגו היצרן, שנת 1906
אירוקאר (1905) (באנגלית: Aerocar (1905 automobile), קרוי גם: Aerocar Model A) היא מכונית פתוחה מהודרת בסגנון מכונית עידן פליז בתצורת "Touring car" מתוצרת יצרנית הרכב The Aerocar Company (בין השנים 1907–1908 החברה הייתה קרויה Aerocar Motor Company), אשר יוצרה בין השנים 1908–1905 בארצות הברית

דגם "אירוקאר" יוצר בגיבוי סוחר הפחם "Alexander Y. Malcomson" השותף לשעבר של הנרי פורד

==ממאפייני דגם "אירוקאר"==
* דגם "אירוקאר" יוצר במדינת מישיגן בעיר דטרויט
* 5 נוסעים
* מנוע קדמי, מקורר אוויר
* מנוע בנזין
* לוח מחוונים: מד מהירות
* כיסוי גג "חלק עליון שחור סטנדרטי"
* צמיג רזרבי
* תאורה: שני פנסי גז וכן "ציוד מנורת שמן מלא".
* בולם זעזועים מתוצרת הרטפורד
* מחיר היחידה בשנת 1905 בארצות הברית - 2,800 דולר
* דגם "אירוקאר" יוצר בין השנים 1905–1906 במקביל לדגם פורד מודל F שמחירו עמד על 1,200-1,000 דולר, ובמקביל לדגם היוקרה פורד מודל K שיוצר בין השנים 1906–1908 ושמחירו עמד על 3,000-2,500 דולר

==ראו גם==
* פורד מודל K

== קישורים חיצוניים ==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1905
קטגוריה:מכוניות אמריקאיות
אנתוני זיגמונד

אנתוני זיגמונד (; 25 בדצמבר 1900, ורשה – 30 במאי 1992, שיקגו) היה מתמטיקאי אמריקאי ממוצא פולני, אשר עסק בעיקר בתחום אנליזה מתמטית.

== ביוגרפיה ==
אנתוני זיגמונד נולד בוורשה, אז בתחומי האימפריה הרוסית. בשנת 1923 הוא סיים לימודים באוניברסיטת ורשה. הוא כיהן כפרופסור באוניברסיטת וילנה בשנים 1939-1930. לאחר תחילת מלחמת העולם השנייה הוא הצליח לעבור לארצות הברית והחל ללמד שם. בשנת 1945 הוא התמנה לפרופסור באוניברסיטת פנסילבניה ובשנת 1947 עבר לאוניברסיטת שיקגו.

בשנת 1932 הוא פרסם מחקרו על אי-שוויון פלי-זיגמונד. בשנת 1935 אנתוני זיגמונד פרסם את ספרו Trigonometric Series שזכתה להצלחה גדולה.

בין תלמידיו היה פול כהן ו.

==ספרים==
*Trigonometric Series (Cambridge University Press 1959, 2002)
*Intégrales singulières (הוצאת שפרינגר, 1971)
*Trigonometric Interpolation (University of Chicago, 1950)
*Measure and Integral: An Introduction to Real Analysis, With Richard L. Wheeden (with Marcel Dekker, 1977)

==קישורים חיצוניים==

* 
* 

קטגוריה:מתמטיקאים פולנים
קטגוריה:בוגרי אוניברסיטת ורשה
קטגוריה:מתמטיקאים אמריקאים
קטגוריה:סגל אוניברסיטת שיקגו
קטגוריה:סגל אוניברסיטת פנסילבניה
קטגוריה:זוכי המדליה הלאומית למדעים
קטגוריה:אמריקאים שנולדו ב-1900
קטגוריה:אמריקאים שנפטרו ב-1992
נחת (דמות מקראית)

נחת הוא דמות מקראית, בנו הבכור של רעואל ונכדם של עשו ובשמת. לנחת היו שלושה אחים: זרח, שמה ומזה.<ref></ref><ref></ref><ref></ref>

מרטין נות סובר שמקור השם הוא מהערבית ופירוש המילה הוא טוהר או זך. לעומת זאת, חוקרים אחרים סבורים שהפירוש הוא כמו בעברית, מלשון המילה מנוחה.<ref>ראו אנציקלופדיה מקראית כרך ה</ref>

== הערות שוליים ==

קטגוריה:בני רעואל
פוצ'י פייפיאן

מנת פוצ'י פייפיאן
פוּצִ'י פֵייפּיאֶן (בסינית: 夫妻肺片, פיניין: Fūqī fèipiàn, תרגום מילולי: "חלקי ריאה של בעל ואשה") הוא מאכל סצ'ואני פופולרי, המוגש קר או בטמפרטורת החדר, והוא עשוי רצועות פרוסות דק של בשר וחלקי פנים של בקר. מרכיבים נפוצים בגרסה המודרנית של פוצ'י פייפיאן כוללים לב בקר, לשון וקיבה, עם כמות נדיבה של תבלינים שונים, כולל פלפל סצ'ואן. עבור מנה שורשית סצ'ואנית, הטעם הרצוי צריך להיות גם חריף וגם קהה. למרות שמו, לעיתים רחוקות משתמשים בריאה ממשית.<ref name="Dunlop2003"></ref>

== היסטוריה ==
עוד בשושלת צ'ינג המאוחרת, מוכרים מוסלמים רבים שחיו בצ'נגדו מכרו פרוסות בקר שהוגשו קר ברחובות צ'נגדו, תוך שימוש בפסולת בקר מכיוון שהן היו זולות יחסית. בגלל עלותו הנמוכה, המנה הייתה פופולרית בקרב נושאי ריקשה וסטודנטים עניים.

בשנות השלושים, זוג נשוי בצ'נגדו התפרסם בזכות הכנת פרוסות בקר. הבעל, גואו ג'אוחואה (郭朝華), ואשתו, ג'אנג טיאנג'נג (張田政), התייחסו במיוחד לפרוסות הבקר שהכינו, ולעיתים קרובות התנסו במרכיבים חדשים. כתוצאה מכך, לפרוסות הבקר שלהם היה טעם מובהק ומובדל משאר ספקי פרוסות הבקר, והעסק שלהם פרץ. לעיתים קרובות, ילדים שובבים היו מושכים מתיחה על בני הזוג ומדביקים פתקי נייר שעליהם נכתב "夫妻肺片", פוצ'י פייפיאן ("חתיכות ריאה של בעל ואישה"). מאוחר יותר, סוחר ניסה את מנת הפוצ'י פייפיאן והיה מרוצה כל כך, שהוא נתן להם לוח אותיות מזהב עם הכיתוב "夫妻肺片", ומאז דבק השם בפי כל.

כדי להתאים לטעמם של לקוחותיהם, הזוג ביצע שיפורים רבים במנה, ופרוסות פסולת הוחלפו בסופו של דבר בפרוסות בקר או טלה שונות. אנשים רבים עדיין העדיפו לקרוא למנה פוצ'י פייפיאן, ולכן השם משמש עד היום.

המשמעות של "פיי" הייתה במקור חלקי פסולת או פסולת (廢) אך מאוחר יותר שונתה לריאה (肺) כך שהמנה נשמעה פחות דוחה. הריאה יכולה להיות חלק מהפסולת הזו, אבל פיי אינה ריאה בפני עצמה במשמעות המנה הזו.

== קישורים חיצוניים ==

* [http://www.chinesefoodfans.com/chinese-food-recipes/beef/fuqi-feipian/ מתכון לפוצ'י פייפיאן]
* [https://www.youtube.com/watch?v=72X3mdl1FCs צ'נגדו - מטעמים]

== הערות שוליים ==

קטגוריה:חלקי פנים
קטגוריה:המטבח הסיני
קטגוריה:מאכלים חריפים
ווחשי בן חרב

איור של ווחשי הורג לכאורה את אחד מאויביו באחד הקרבות בהם השתתף.
ווחשי בן חרב (בערבית: وحشي بن حرب) היה אחד מהצחאבה. ידוע כאדם שהרג את חמזה בן עבד אלמוטלב, דודו של הנביא מוחמד, לפני כניסתו לאסלאם.

== בקרב אוחוד ==
לפני קרב אוחוד, ווחשי היה עבד, והינד בנת עתבה (אנ') הבטיחה לשחרר אותו אם הוא יהרוג אחד משלושה אנשים: מוחמד, עלי בן אבי טאלב, או חמזה בן עבד אלמוטלב. היא הגישה לו את ההצעה הזאת מפני שהיא רצתה לנקום את מות אביה, שנפל בקרב בדר<ref></ref>. ווחשי ענה להצעה של הינד כך "אני בכלל לא יכול להתקרב למוחמד מכיוון שחבריו קרובים אליו יותר מכל אחד אחר. גם עלי הוא ערני במיוחד בשדה הקרב. לעומת זאת, חמזה זועם כל כך שכאשר הוא נלחם, הוא לא שם לב למתרחש סביבו, וייתכן שאצליח לגרום לו ליפול על ידי טריק כלשהו או על ידי ניצול חוסר הזהירות שלו"<ref></ref>. הינד הסתפקה בכך והבטיחה שאם יצליח לבצע את המשימה היא תשחרר אותו<ref></ref>. ווחשי הצליח להרוג את חמזה בקרב אוחוד, דבר שהוציא אותו לחופשי וסיים את עבדותו<ref></ref>.

== כניסתו לאסלאם ==
לאחר קרב אוחוד, ווחשי המשיך לחיות במכה, אך לאחר כיבושה בידי המוסלמים, הוא עבר לטאיף, אך גם לשם האסלאם הגיע. על פי דבריו, הוא שמע שאללה מוכן למחול לאדם על כל חטאיו אם הוא מביע חרטה עליהם, אז הוא הלך לפגוש את מוחמד ואמר לו את השהאדה. לאחר שהוא אמר את השהאדה, מוחמד שאל אותו "אתה הרגת את חמזה?", ווחשי ענה "כן", אז מוחמד אמר בתגובה "אם כך, אתה יכול שלא להראות לי יותר את הפרצוף שלך?"<ref></ref>.

== ראו גם ==
* אבו בכר
* עומר בן אל-ח'טאב

== לקריאה נוספת ==
השאם אבן עבד אל מאלכ, חַיֵּי מֻחַמָּד: ספר תולדותיו, מערבית: יוסף יואל ריבלין, תל אביב: מצפה 1932

== קישורים חיצוניים ==

== הערות שוליים ==

קטגוריה:צחאבה
קטגוריה:עבדים
זרח בן רעואל

זרח הוא דמות מקראית, בנו השני של רעואל ונכדם של עשו ובשמת.<ref name=":0">ראו אנציקלופדיה מקראית כרך ב</ref> לזרח היו שלושה אחים: נחת, שמה ומזה.<ref></ref><ref></ref><ref></ref>

יש המשערים שזרח בן רעואל הוא אבי משפחת הזרחי הידועה, ובמקור המשפחה הייתה אדומית ונבלעה בתוך יהודה, אך רוב החוקרים אינם סוברים כך ודעה זו אינה מקובלת בקרב הציבור ונחשבת כמרחיקת לכת.<ref name=":0" />

== הערות שוליים ==

קטגוריה:בני רעואל
שמה

שמה הוא דמות מקראית, בנו השלישי של רעואל ונכדם של עשו ובשמת.<ref name=":0">ראו אנציקלופדיה מקראית כרך ח</ref> לשמה היו שלושה אחים: נחת, זרח ומזה.<ref></ref><ref></ref><ref></ref>

לדעת מרטין נות, השם שמה או שמעה הוא שם תאופורי מקוצר המגיע מהשמות המורכבים מהשורש ש.מ.ע.<ref name=":0" />

== הערות שוליים ==

קטגוריה:בני רעואל
מצעד ה-Heatseekers

לוגו מגזין הבילבורד
מצעד ה-Heatseekers או טופ Heatseekers הם מצעדי מוזיקה שמפורסמים מדי שבוע על ידי מגזין בילבורד. מצעד אלבומי ה-Heatseekers ומצעד שירי ה-Heatseekers נוסדו על ידי בילבורד בשנת 1991, במטרה להדגיש את המכירות של האמנים החדשים והמתפתחים, שעוד לא זכו להצלחה בינלאומית.<ref></ref>

אלבומים ושירים המופיעים במצעדי ה-Heatseekers עשויים להופיע גם במצעדי הבילבורד הוט 100 ובילבורד 200.

== מצעד האלבומים ==
מצעד אלבומי ה-Heatseekers כולל 25 מיקומים, המדורגים על פי נתוני המכירות שנאספים על ידי נילסן סאונדסקאן. ברגע שלאמן יש אלבום שדורג ב-100 העליונים במצעד הבילבורד 200, או בעשירייה הפותחת של מצעד אלבומי ה-R&B/היפ-הופ, מצעד אלבומי הקאנטרי, מצעד האלבומים הלטיניים, מצעד האלבומים הנוצריים או מצעד אלבומי הגוספל, אותו האלבום אינו יכול להיכלל יותר במצעד אלבומי ה-Heatseekers וגם האלבומים שיצאו אחריו.<ref></ref> המטרה היא לגרום לאמנים לפרוץ הן מבחינה מוזיקלית והן מבחינת ההצלחה המסחרית. עם זאת, ישנם אמנים שזכו להצלחה עוד כשהוציאו את אלבום הבכורה שלהם, מה שהוביל לכך שהם כלל לא דורגו במצעד אלבומי ה-Heatseekers.

== מצעד השירים ==
מצעד שירי ה-Heatseekers כולל 25 מיקומים גם כן, המדורגים על פי נתוני המכירות הדיגיטליות והסטרימינג שנאספים על ידי נילסן BDS. ברגע שלאמן יש שיר שדורג ב-50 העליונים במצעד הבילבורד הוט 100, אותו השיר אינו יכול להיכלל יותר במצעד שירי ה-Heatseekers וגם השירים שיצאו אחריו. כמו כן, אם לאמן היה שיר שנשלח לרדיו לפני 5 בדצמבר 1998, הוא אינו יכול להיכלל במצעד שירי ה-Heatseekers.<ref></ref>

== ראו גם ==
* בילבורד הוט 100
* בילבורד 200

==קישורים חיצוניים==
* 
* 

== הערות שוליים ==

Heatseekers
הרכבל המוסקבאי

הרכבל המוסקבאי (ברוסית: Московская канатная дорога) הוא רכבל במוסקבה באורך של 720 מטר על שטחי האזורים ההיסטוריים "וורוביובי גורי" ו"לוז'ניקי".

הרכבל ממלא שלוש פונקציות בבת אחת: ספורט, תחבורה ותיירות. ישנן שלוש תחנות במסלול : "וורוביובי גורי", "נובאיה ליגה" ו"לוז'ניקי". קיבולת הרכבל היא 1600 נוסעים בשעה. הוא נפתח רשמית בסוף 2018 ופועל מתחילת 2019.

זהו הרכבל הראשון במוסקבה שמחבר בין שתי גדות נהר מוסקבה.

== גלריה ==
<gallery mode="packed" heights="120px>
קובץ:Moscow cable car1.jpg|תחנת לוז'ניקי
קובץ:Moscow Sparrow Hills Cableway asv2019-01 img3.jpg|תחנת נובאיה ליגה
קובץ:Moscow Sparrow Hills Cableway asv2019-01 img4.jpg|תחנת וורוביובי גורי 
קובץ:Moscow cable car4.jpg|קרון הרכבל
</gallery>

== קישורים חיצוניים ==

* 

קטגוריה:מוסקבה: תחבורה
מוסקבאי
מזה (דמות מקראית)

מִזָּה או מיזה הוא דמות מקראית, בנו הרביעי והאחרון של רעואל ונכדם של עשו ובשמת.<ref name=":0">ראו אנציקלופדיה מקראית כרך ד</ref> למזה היו שלושה אחים: נחת, זרח ושמה.<ref></ref><ref></ref><ref></ref>

פירוש השם מזה אינו ידוע. בכתבי אוגרית מופיע השם מזי והוא כנראה אותו השם כמו מזה, אך גם למזי לא יודעים מה פירוש שמו.<ref name=":0" />

== הערות שוליים ==

קטגוריה:בני רעואל
אלכס לנדי

אלכס לנדי (באנגלית: Alex Landi; נולד ב-28 בספטמבר 1992) הוא שחקן ודוגמן אמריקאי, הידוע בעיקר בזכות תפקידו כד"ר ניקו קים בסדרה "אנטומיה של גריי" של רשת ABC והנרי לי בסדרת הטלוויזיה "רעבים" מבית נטפליקס.

== ביוגרפיה ==
לנדי נולד בעיר ניו יורק. הוא ממוצא קוריאני ואיטלקי. הוא למד בבית הספר התיכון האזורי נורת' ואלי בדמהרסט.<ref>Hu, Winnie; and Schweber, Nate. [https://www.nytimes.com/2007/09/21/nyregion/21bomb.html "A Day Off From School, but for the Wrong Reasons"], הניו יורק טיימס, September 21, 2007. Accessed June 14, 2020. "Landi, a 14-year-old sophomore at Northern Valley Regional High School in Demarest, said he remembered watching the news about Virginia Tech, where in April a troubled student shot and killed 32 people on campus before turning the gun on himself. Alex remembered wondering 'if that could happen at Northern Valley.'"</ref>

== קריירה ==
ב־6 בספטמבר 2018 פורסם כי לנדי לוהק לתפקיד בסדרת הטלוויזיה "האנטומיה של גריי" של רשת ABC, בעונה 15, שם הוא מגלם את ד"ר ניקו קים, המנתח הגברי ההומו הראשון בסדרה.<ref></ref> דמותו, המנתח הגברי הראשון ממוצא אסייתי, הפכה לפייבוריטית באופן מיידי.<ref></ref> לאחר ליהוקו לסדרה, הוא הופיע על שער גיליון פברואר 2019 של מגזין Attitude" .<ref></ref><ref></ref> בגיליון פברואר / מארס של מגזין דה מאן, מגזין אופנה ואורח חיים לגברים באינדונזיה, הופיע מאמר על לאנדי.<ref></ref>

בשנת 2019 החל לשחק בתפקיד משני בעונה השנייה של הסדרה של נטפליקס "רעבים".<ref></ref> הוא גם התארח בקומדיית המצבים "אמא אמריקאית" ששודרה ברשת ABC.

בשנת 2021 החל לגלם את דמותו של ברט בסדרת הטלוויזיה "ווקר" של רשת The CW,<ref name="Petski"></ref> סדרה זו מהווה ריבוט לסדרה משנות התשעים "ווקר". באפריל אותה שנה, הופיע בוידאו קליפ לסינגל "Kiss Me More", של דוג'ה קאט בה היא מארחת את סיזה.

== פילמוגרפיה ==

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2017
| בול
| מושבע #1
| פרק: "School for Scandal"
|-
| 2018–הווה
| האנטומיה של גריי
| ד"ר ניקו קים
| תפקיד חוזר; (עונה 15–הווה); 43 פרקים
|-
| rowspan="2" |2019
|אמא אמריקאית
|גרג
|פרק: "The Minivan"
|-
| רעבים
| הנרי לי
| תפקיד חוזר; (עונה 2); 4 פרקים<ref></ref>
|-
| rowspan="2" |2020
|תחנה 19
|ד"ר ניקו קים
|3 פרקים
|-
|Connecting
|קמרון
|2 פרקים
|-
| 2021
| ווקר
| ברט
| תפקיד חוזר; 8 פרקים<ref name="Petski"/>
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים ממוצא איטלקי
קטגוריה:אמריקאים ממוצא דרום קוריאני
קטגוריה:אמריקאים שנולדו ב-1992
תימן (דמות מקראית)

<ref name=":1" /><ref name=":2" /><ref name=":3" /> הוא דמות מקראית, בנו של אליפז ונכדם של עשו ועדה.<ref name=":0">ראו אנציקלופדיה מקראית כרך ח</ref> לתימן היו ארבעה אחים: אומר, צפו, געתם וקנז,<ref name=":1"></ref><ref name=":2"></ref><ref name=":3"></ref> ואח-למחצה מפילגשו של אביו, תמנע: עמלק,<ref name=":4"></ref> שהיה אבי העם הראשון שנלחם נגד עם ישראל.<ref name=":4" />

תימן נחשב לאבי מדינת תימן. יש המשערים שלאליפז התימני כלל לא קראו אליפז, אלא שמחבר "ספר איוב" ראה שאחד מרעי איוב הוא תימני, ולכן קרא לו בשמו של אליפז אבי תימן.<ref name=":0" />

== הערות שוליים ==

קטגוריה:בני אליפז
ליאו פון קניג

ליאו פרייהר פון קניג (בגרמנית: Leo Freiherr von König; 28 בפברואר 1871 – 9 באפריל 1944) היה צייר גרמני, שהשתייך ל.

== קורות חייו ==
ליאו היה בנו של הגנרל הפרוסי גוטס פרייהר פון קניג ואשתו הרטה, לבית פריין פון קרם.

ליאו פון קניג למד באקדמיה המלכותית לאמנויות בברלין בין השנים 1889 עד 1894, באקדמיה ז'וליאן בפריז בין השנים 1894 עד 1897 והיה בברלין משנת 1900. בשנים 1907 עד 1920 הוא היה נשוי לאמנית מתילדה טרדיף, שאת בתה אימץ.

משנת 1909 לימד ליאו פון קניג את אחייניתו בברלין.<ref>Hugo Thielen: König, Ischi (eigentl. Ilse) von. In: Dirk Böttcher, Klaus Mlynek, Waldemar R. Röhrbein, Hugo Thielen: Hannoversches Biographisches Lexikon. Von den Anfängen bis in die Gegenwart. Schlütersche, Hannover 2002, , S. 204 (books.google.de).</ref> אשתו השנייה אנה פון קניג (1897–1992), הייתה גם תלמידה שלו. במהלך השנים היא הייתה המודל שלו לשלוש עשרה פורטרטים אישיים.<ref>Annette Wagner-Wilke: König, Leo von. In: Allgemeines Künstlerlexikon. Die Bildenden Künstler aller Zeiten und Völker (AKL). Band 81, de Gruyter, Berlin 2014, , S. 136.</ref> מנישואים אלה נולדו שתי בנות. בנוסף, אהובתו של ליאו פון קניג, דולורס פון גרונליוס, לבית קבאלרו, ילדה בן לאחר מותו.<ref>Annette Wagner-Wilke: König, Leo von. In: Allgemeines Künstlerlexikon. Die Bildenden Künstler aller Zeiten und Völker (AKL). Band 81, de Gruyter, Berlin 2014, , S. 136.</ref>

אחרי מקס ליברמן, לוביס קורינת ומקס סלפוגט, ליאו פון קניג היה אחד הנציגים הבולטים של הזצסיון בברלין. הוא התאמן באימפרסיוניזם בברלין ובפריז והוביל כיתת אמן בבית הספר לאמנות שימושית בברלין. יצירות המופת שלו כוללות פורטרטים של גרהרט האופטמן, ארנסט ברלך, אמיל נולדה, קתה קולוויץ ועוד.

הוא צייר את יוזף גבלס (1935), את בנותיו הלגה והילדה והתיידד עם ארנו ברקר, שאותו יצר בפסל חזה ברונזה במהלך שנת האולימפיאדה בברלין ב -1936. עם זאת, הוא נדחה במפורש על ידי אדולף היטלר, והסירו את ציוריו מתערוכת האמנות הגרמנית הגדולה בשנת 1937 ב"האוס דר דויטשן קונסט".

בשנת 1941 הוצע על ידי אלברט בורמן ללא הצלחה למדליית גתה, אך הועלה לחבר כבוד באקדמיה לאמנויות וינה על ידי בלדור פון שירך.

לאחר שהסטודיו שלו בברלין נהרס על ידי הפצצות בשנת 1943, הוא עבר לבוואריה, שם נפטר בשנה שלאחר מכן.<ref>König, Leo von. In: Hans Vollmer (Hrsg.): Allgemeines Lexikon der bildenden Künstler des XX. Jahrhunderts. Band 3: K–P. E. A. Seemann, Leipzig 1956, S. 80–81.</ref>

== גלריה ==
<gallery mode=packed heights=180>
File:1907 Koenig am Fruehstueckstisch anagoria.JPG
File:Konig-Woman.jpg
File:Leo von König - Bildnis Dr. Fritz Nemitz 1925.jpg
File:Konig-Nudes.jpg
File:Konig-Dance.jpg
File:Konig-Bullfight.jpg
File:Leo von König - Bildnis Anna von König, geborene Hansemann, 1906.jpg
File:Leo von König - Liegende Schönheit.jpg
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1871
קטגוריה:גרמנים שנפטרו ב-1944
יחסי הרשות הפלסטינית – פקיסטן

יחסי הרשות הפלסטינית-פקיסטן הם היחסים הדו-צדדיים בין הרפובליקה האסלאמית של פקיסטן לבין הרשות הפלסטינית.

== סקירה כללית ==
לרשות הפלסטינית יש שגרירות באסלאמאבאד שנחנכה ב-31 בינואר 2017<ref name="auto"></ref>. פקיסטן תומכת באופן מלא בהצעה להקמת מדינה פלסטינית עצמאית. בשל עמדתה הפרו-פלסטינית של פקיסטן, היחסים הדו-צדדיים בין פקיסטן לישראל התנדנדו לאורך השנים האחרונות. הנשיא לשעבר פרבז מושארף הצהיר כי פקיסטן תכיר בישראל ברגע שמדינה פלסטינית תקבל הכרה בינלאומית. פקיסטן מעניקה לעיתים קרובות סיוע אכיל ולא אכיל לרשות הפלסטינית.

נשיא הרשות הפלסטינית מחמוד עבאס ביקר 3 פעמים בפקיסטן ופקיסטן תומכת בהקמת מדינת פלסטין בגבולות 1967.

== סיוע בהקמת "צבא פלסטין" ==
במאי 2024 פורסם תחקיר של אתר הקול היהודי ופורום "מאבק על כל דונם", ולפיו שוטרים וצעירים פלסטינים שוהים בפקיסטן לתקופות ממושכות ועוברים הכשרה צבאית, כהכנה לקראת הקמת "צבא פלסטין". האימונים כוללים אימוני שריון וארטילריה, כולל אימונים בירי טילי כתף, ירי במקלעים כבדים, צליפה, צניחה ועוד. אחרים עוברים קורסים ייעודיים של מספר חודשים בתחומים שונים כולל הכשרה באקדמיה הימית של פקיסטן. את ההכשרה הם מבצעים כשהם לבושים במדי צבא פקיסטן, כשעליהם לרוב תגי "צבא פלסטין" עם דגל אש"ף.

מרבית הצעירים המשתתפים בתוכניות ההכשרה הם חלק ממנגנון הביטחון הלאומי של הרשות הפלסטינית, וחלקם משאר הארגונים, כמו הביטחון המסכל (המקביל לשב"כ), המשמר הנשיאותי הפלסטיני, והגנה אזרחית - שאחראי גם על שירותי חילוץ והצלה וכיבוי אש.

על פי התחקיר רבים מהצעירים המשתתפים בתוכניות הביעו תמיכה גלויה בטרור בחשבונותיהם ברשתות החברתיות.

מספר ימים לאחר מתקפת הפתע על ישראל, התפרסם ציוץ בחשבון הרשמי של צבא פקיסטן על סיום ההכשרה של שישה קצינים מהרשות הפלסטינית, ונרשם כי בפקיסטן לא תומכים בפלסטין רק במילים, אלא "מתאמנים ומתכוננים".

==ראו גם==
* יחסי ישראל–פקיסטן
* יחסי החוץ של הרשות הפלסטינית

==קישורים חיצוניים==

==הערות שוליים==
יחסי מונגוליה–סין

יחסי מונגוליה–סין הם היחסים הדיפלומטיים והדו-צדדיים בין מונגוליה לבין הרפובליקה העממית של סין. אורך הגבול המדיני בין המדינות הוא 4,677 ק"מ<ref>[https://www.cia.gov/library/publications/the-world-factbook/geos/ch.html The World Factbook]</ref>.

== היסטוריה ==
במהלך המאות האחרונות מונגוליה וסין נלחמו זו בזו לעיתים תדירות. החומה הגדולה של סין נבנתה כדי להגן על סין מפני פלישת מונגולים. הכיבוש המונגולי של סין החל בתקופת שלטונו של ג'ינגיס חאן בשנת 1211. בשנת 1271 נכבשה חלק מסין על ידי שושלת יואן המונגולית. בשנת 1279 כבשו המונגולים, בשליטת נכדו של קובלאי חאן, בהצלחה את שאר סין. בשנת 1616, שושלת צ'ינג כבשה את סין, מונגוליה הכירה בווזלדה כעצמאית משושלת צ'ינג. עם קריסת שושלת צ'ינג לאחר 1911 הכריזה מונגוליה על עצמאותה. אף על פי שהאוכלוסייה המונגולית במונגוליה הפנימית הייתה להוטה להצטרף למדינה החדשה, סין תפסה את השליטה בשטח זה, ובשנת 1919 התרחש הכיבוש הסיני במונגוליה. מונגוליה ביולי 1921 שוחררה מהכיבוש הסיני על ידי המפלגה המהפכנית העממית של מונגוליה בראשות דמדין סוחבאטאר בתמיכת רומן פיודורוביץ' פון אונגרן-שטרנברג, אז הרפובליקה העממית המונגולית, נתמכה על ידי ברית המועצות והצליחה לשמור על עצמאותה. בשנת 1924 הוכרזה עצמאותה של הרפובליקה העממית של מונגוליה<ref name="IHT"></ref> והחוקה הראשונה במדינה אומצה.

=== תקופת בניית הסוציאליזם ===
הרפובליקה העממית של סין כיננה יחסים דיפלומטיים עם הרפובליקה העממית של מונגוליה ב-16 באוקטובר 1949. בשנת 1962 חתמו הצדדים על הסכם להקמת הגבול המדיני. עם תחילת הפיצול הסיני-סובייטי, מונגוליה תמכה בברית המועצות ואפשרה את הצבת הכוחות הסובייטים בשטחה, מה שהוביל לתגובת נגד מסין. היחסים הדו צדדיים בין המדינות נותרו מתוחים עד שנת 1984, אז משלחת סינית ביקרה במונגוליה ברמה גבוהה ושתי המדינות החלו בהליך תיחום הגבולות. בשנת 1986 נחתמו מספר הסכמים נוספים בתחום המסחר ויצירת תחבורה ותקשורת אווירית. בשנת 1988 שתי המדינות חתמו על הסכם בקרת גבולות. ממשלת מונגוליה החלה לנקוט במדיניות עצמאית יותר מהשפעת ברית המועצות, אך חששה מסין מכיוון שהבינה כי הסינים תובעים את שטחה של מונגוליה<ref name="LOC"></ref><ref name="autogenerated1"></ref>.

=== היחסים כיום ===
לאחר תום המלחמה הקרה, נקטה סין בצעדים חשובים לנורמליזציה של היחסים עם מונגוליה והצהירה כי היא מכבדת את ריבונותה ועצמאותה של מונגוליה. בשנת 1994 הגיע ראש ממשלת המועצה המדינית של סין לי פנג לביקור רשמי במונגוליה, במהלכו חתם על אמנת ידידות ושיתוף פעולה עם מונגוליה. סין הפכה לשותפה המסחרית הגדולה ביותר של מונגוליה ולמקור מרכזי להשקעות זרות. היקף הסחר הדו צדדי הגיע ל-1.13 מיליארד דולר בתשעה החודשים הראשונים של 2007, ורשם צמיחה של 90% מאז 2006. סין הודיעה על נכונותה לאפשר את השימוש בנמל טיינג'ין כדי לאפשר למונגוליה וסחורותיה לקבל גישה לסחר עם מדינות באזור אסיה והאוקיינוס השקט. מונגוליה וסין החלו גם לשתף פעולה למלחמה בטרור ולחיזוק הביטחון האזורי<ref name="JF1"></ref><ref name="AT"></ref>. כעת מונגוליה וארצות הברית מפתחות שותפות אסטרטגית כוללת, עליה הוכרז במהלך ביקורו הממלכתי של נשיא סין שי ג'ינפינג במונגוליה באוגוסט 2014.

==קישורים חיצוניים==

== הערות שוליים ==
יחסי הרשות הפלסטינית – טורקיה

יחסי הרשות הפלסטינית–טורקיה הם היחסים הדו-צדדיים הנוכחיים וההיסטוריים בין טורקיה ל.

הסיוע של טורקיה היווה מקור להקלה הומניטרית ברשות הפלסטינית, במיוחד מאז תחילת הסגר על רצועת עזה.

== היסטוריה ==
למרות היחסים הקונסטרוקטיביים של טורקיה עם ישראל, הדיפלומטיה בין טורקיה לרשות הפלסטינית הייתה יחסית חזקה ומועילה, במיוחד כאשר ראש ממשלת טורקיה רג'פ טאיפ ארדואן תקף את ישראל במהלך מבצע עופרת יצוקה. מבחינה היסטורית, הרשות הפלסטינית הייתה בשליטת האימפריה העות'מאנית במשך ארבע מאות שנים לפני תקופת המנדט הבריטי. שליטים עות'מאניים הגבילו מאוד את גלי ההגירה הציונים במהלך שלטונה. טורקיה ביקשה ליטול את תפקידה של מצרים כמתווכת בתהליך הפיוס בין הפלסטינים. יחד עם קטר, היא מספקת לתנועת החמאס תמיכה הומניטארית ודיפלומטית פוליטית. אנשי חמאס מבקשים באופן קבוע מקלט בטורקיה ונפגשו עם הנשיא ארדואן. עם זאת, חלק מהאנליסטים סבורים כי טורקיה משתמשת רק במטרה הפלסטינית כדי לקדם את סדר יומה האזורי ומכיוון שהיא פופולרית מאוד בקרב הציבור הטורקי.

טורקיה קידמה בברכה את ההצבעה באו"ם ב-30 בנובמבר 2012, על צירוף הרשות הפלסטינית כחברה באו"ם, וטענה כי זו מחווה דרמטית שתחזק את תהליך השלום הישראלי-פלסטיני הגוסס.

== קישורים חיצוניים ==

== הערות שוליים ==
אומר

אומר הוא דמות מקראית, בנו של אליפז ונכדם של עשו ועדה.<ref name=":0">ראו אנציקלופדיה מקראית כרך א</ref> לאומר היו ארבעה אחים: תימן, צפו, געתם וקנז<ref></ref><ref></ref><ref></ref> וכן אח למחצה, מפילגשו של אביו, תמנע: עמלק<ref></ref>, שהיה אבי העם הראשון שנלחם בעם ישראל.

ייתכן שהשם אומר מגיע מהשורש א-מ-ר, המשמש רבות לשמות פרטיים, כגון אמריה, ומשקלו של השם שווה למשקלו של השם יובב ושובל.<ref name=":0" />

== הערות שוליים ==

קטגוריה:בני אליפז
יחסי הממלכה המאוחדת – הרשות הפלסטינית

שר החוץ הבריטי [[ויליאם הייג נפגש עם נשיא הרשות הפלסטינית מחמוד עבאס בלונדון, 2013]]
הממלכה המאוחדת מקיימת קונסוליה כללית במזרח ירושלים כדי "לעבוד על אינטרסים פוליטיים, מסחריים, ביטחוניים וכלכליים בין בריטניה לשטחים הפלסטיניים".<ref name="BCGJ"></ref> הקונסוליה הכללית "מייצגת את ממשלת בריטניה בירושלים, בגדה המערבית ובעזה".

== היסטוריה ==
מאז מלחמת ששת הימים, הממשלה הבריטית פעילה להשגת הסדר מדיני של הסכסוך הסכסוך הישראלי-פלסטיני. נושא המדינה הפלסטינית הועלה כבר ביולי 1967 על ידי חבר הפרלמנט מטעם הלייבור פול רוז.<ref></ref>

מרגרט תאצ'ר תמכה באופן כללי בקונפדרציה ירדנית-פלסטינית והייתה מוכנה לשקול מעורבות כלשהי של אש"ף בפתרון זה.<ref></ref>

== הכרה אפשרית ברשות הפלסטינית ==
בספטמבר 2011, בריטניה הודיעה שהיא תכיר ברשות הפלסטינית כמדינה, אך רק עם מעמד של משקיפה שאינה חברה, ולא כחברות מלאה, באו"ם.<ref></ref> באוקטובר 2014, בית הנבחרים הבריטי העביר הצעה אשר קראה לממשלה להכיר בפלסטין כמדינה עצמאית.<ref></ref> באוקטובר 2014 גם קראה ממשלת סקוטלנד להכיר ברשות הפלסטינית כמדינה עצמאית ולבריטניה לפתוח שגרירות.<ref></ref> ג'רמי קורבין, לשעבר מנהיג האופוזיציה, הוא תומך ותיק למען מטרות פלסטיניות והתחייב שוב ושוב להכיר במדינה אם ייבחר.<ref></ref>

== קישורים חיצוניים ==

== הערות שוליים ==

פלסטין
ממלכה מאוחדת
צפו

צפו או צפי הוא דמות מקראית, בנו של אליפז ונכדם של עשו ועדה.<ref name=":0">ראו אנציקלופדיה מקראית כרך ו</ref> לצפו היו ארבעה אחים: תימן, אומר, געתם וקנז<ref></ref><ref></ref><ref></ref> וכן אח למחצה, מפילגשו של אביו, תמנע: עמלק,<ref></ref> שהיה אבי העם הראשון שנלחם בעם ישראל.

בתרגום לעברית מתרגום השבעים הוא נקרא צופר.<ref name=":0" />

== הערות שוליים ==

קטגוריה:בני אליפז
יחסי אוסטרליה – הרשות הפלסטינית

יחסי הרשות הפלסטינית–אוסטרליה הם יחסי חוץ בין אוסטרליה לרשות הפלסטינית.

== סקירה כללית ==
אוסטרליה תומכת בפתרון שתי המדינות במסגרת המשא ומתן לפתרון הסכסוך הישראלי-פלסטיני. לרשות הפלסטינית יש נציגות בקנברה ולאוסטרליה יש נציגות ברמאללה. אוסטרליה אינה מכירה במדינה פלסטינית, אולם בדצמבר 2018 הכירה אוסטרליה בשאיפות העם הפלסטיני למדינה עתידית עם בירתה במזרח ירושלים.

המשרד האוסטרלי ברמאללה מסייע גם לתמיכתה של אוסטרליה בתהליך השלום ב באמצעות התקשרות קבועה עם הרשות הפלסטינית, האו"ם, כולל משרד המתאם המיוחד של האו"ם לתהליך השלום במזרח התיכון, נציגים אחרים של הקהילה הבינלאומית וארגוני החברה האזרחית.

יתר על כן, המשרד מפקח על יישום תוכנית הפיתוח של אוסטרליה והסיוע ההומניטרי ביהודה ושומרון וברצועת עזה, המסייעת לאוסטרליה להשיג יעדים אזוריים אחרים, כולל תמיכה בממשל תקין ובדמוקרטיה במזרח התיכון.

==קישורים חיצוניים==
* [https://www.dfat.gov.au/geo/palestinian-territories/Pages/palestinian-territories יחסי אוסטרליה–הרשות הפלסטינית] באתר משרד החוץ האוסטרלי

== הערות שוליים ==
געתם

געתם הוא דמות מקראית, בנו של אליפז ונכדם של עשו ועדה.<ref name=":02">ראו אנציקלופדיה מקראית כרך ב</ref> לגעתם היו ארבעה אחים: תימן, אומר, צפו וקנז<ref></ref><ref></ref><ref></ref> ואח אחד למחצה, מפילגשו של אביו, תמנע: עמלק,<ref></ref> שהיה אבי העם הראשון שנלחם בעם ישראל.

בתרגום לעברית מתרגום השבעים הוא נקרא געותום.<ref name=":02" />

יש חוקרים הסוברים ששמו מגיע מהערבית ופירושו רזה וחלש.<ref name=":02" />

== הערות שוליים ==

קטגוריה:בני אליפז
הענן המולקולרי אוריון

הענן המולקולרי אוריון (Orion molecular cloud) הוא ענן מולקולרי גדול ממדים שמכיל גרמי שמים בולטים רבים. הענן נמצא על אותה זרוע גלאקטית בה נמצאים אנו - זרוע אוריון, והוא הענן המולקולרי הגדול הקרוב אלינו ביותר.

בענן שוכנים גרמי שמים מפורסמים רבים: ערפילית אוריון, ערפילית הלהבה, ערפילית ראש הסוס, ערפילית המכשפה ועוד. גרמי שמים אלה התגלו וצולמו לפני שנודע קיום ענן אחד שמכיל את כולם. תצלומים שבוצעו מהחלל חשפו את גודלו ומורכבותו של הענן.

==מאפיינים==
מרחקו של הענן מאיתנו הוא בין 1,000 ל-1,400 שנות אור, וגודלו לפחות 300 שנות אור. כתוצאה, הענן נפרש על חלק נכבד מכיפת השמיים, שקוטרה כ-4° - פי 8 מהירח המלא. ב-1971 מחקר של קוי פליטה קלושים חשף שלמעשה הענן מחובר לשני עננים שנחשבו נפרדים לפני כן - מה שמביא את גודלו המלא לאלפי שנות אור. עם זאת, רוב ההתייחסויות לענן מתמקדות בחלקו הקורן סביב קבוצת אוריון. מסתן של מולקולות המימן בענן מוערכת ב 10,000 מסות שמש

==קישורים חיצוניים==

==הערות שוליים==

קטגוריה:קבוצת הכוכבים אוריון
קנז בן אליפז

קנז הוא דמות מקראית, בנו של אליפז ונכדם של עשו ועדה.<ref name=":02">ראו אנציקלופדיה מקראית כרך ז</ref> לקנז היו ארבעה אחים: תימן, אומר, צפו וגעתם ואח חורג אחד, מפילגשו של אביו, תמנע: עמלק, שהיה אבי העם הראשון שנלחם בעם ישראל.

קנז, ככל הנראה, התגורר בצפון ארץ אדום.<ref name=":02" />

קנז היה עם עוד מימי אברהם אבינו,<ref></ref> ועם זה התערבב באדום וביהודה, ולכן נקרא קנז בשם זה. העם הקנזי נחשב לפעמים לחלק מיהודה ולפעמים חלק מאדום בגלל התערבבותו בהם.<ref name=":02" />

== הערות שוליים ==

קטגוריה:בני אליפז
בית הקברות הפרוטסטנטי בהר ציון

בית הקברות הפרוטסטנטי בהר ציון הוא בית קברות פרוטסטנטי, הממוקם בהר ציון שבירושלים<ref></ref>. בית הקברות ממוקם סמוך ל. בבית הקברות נקברו נוצרים בשנים 1848–1982<ref></ref>. בבית הקברות נקברו שוטרים בריטים, חללי מלחמת העולם הראשונה ונוצרים אחרים בני התקופה. המצבות בבית הקברות נכתבו במספר שפות – אנגלית, גרמנית, ערבית ואף בעברית ליהודים מומרים<ref></ref>.

הקבורה בבית הקברות הפרוטסטנטי החלה לאחר שהבישוף המקומי סמואל גובאט קנה את אדמות הסביבה. שנת 1842.
==פגיעות בקברים או בקבורה במקום==
בשנת 1905 הושחתו עשרות קברים בבית הקברות. בשנים 1948–1967 הקו העירוני שכן בסמוך לבית הקברות, מה שמנע מן הכנסיות ששכנו במזרח העיר לקבור בחלקות הפנויות במערב בית הקברות<ref></ref>. חלק מן המצבות נהרסו במהלך מלחמת ששת הימים, אך שוקמו לאחריה.

בשנת 2013 הושחתו שוב חלק מן הקברים במקום<ref></ref>. בינואר 2023 הושחתו שוב מצבות בבית הקברות. חוקרים ושוטרי הזיהוי הפלילי שהגיעו לזירה, הבחינו בהרס הרב. מהחקירה עלה כי מדובר במעשה ונדליזם מכוון במהלכו הושחת הקבר של הבישוף סמואל גובאט, שהיה הבישוף השני של ירושלים בין השנים 1880-1846. בחלקת הקבר היה פסל של פניו שנופץ והושחת.
בשנת 2013 ארבעה מתפרעים יהודים ביצעו במקום פשע שנאה, השחיתו מציבות ופגעו בסממני דת נוצריים. ב-1 בינואר 2023 שני צעירים בעלי חזות יהודית פרצו למקום והשחיתו יותר משלושים מצבות.

במהלך 2023 יזמה חוקרת הנצרות יסכה הרני, יחד עם יד בן צבי ומינהלת [https://www.mountzion.org.il/ חלון להר ציון] של המרכז הבין-תרבותי לירושלים, פרויקטים של התנדבות לשיקום בית הקברות. פעילות זו עוררה הדים רבים והצליחה לצרף לשורותיה אנשי אקדמיה, אנשי דת נוצרים ויהודים, וקהל מתנדבים מכל חלקי החברה.

==נקברים ידועים==

בסך הכל קבורים בבית הקברות למעלה מ-1,000 איש. בין האישים הידועים הקבורים במקום ניתן למנות את:
* ג'יימס לסלי סטרקי
* - מייסד בית היתומים שנלר
* ארנסט גוסטב שולץ
* תומאס ג'יימס וילקין
* הוריישו ספאפורד
* מיכאל שלמה אלכסנדר
* פלינדרס פיטרי
* 
* לואיס אנדרוס
* ד"ר מקס סנדרצקי
* כריסטופר קוסטיגן - (1810 - 1835), מראשוני חוקרי ים המלח
* - (1815 – 1858), זואלוג גרמני
* ג'יימס לסלי סטרקי
* קונרד שיק

==לקריאה נוספת==
* 
* 

==קישורים חיצוניים==

== הערות שוליים ==

קטגוריה:הר ציון
קטגוריה:ירושלים: קברים ובתי קברות נוצריים
קטגוריה:ישראל: נצרות פרוטסטנטית